Na temelju članka 9. Odluke o načinu ostvarivanja prednosti pri upisu djece u dječje vrtiće Grada Rijeke („Službene novine Grada Rijeke“ broj 14/22) i članka 41. i 61. Statuta Dječjeg vrtića Sušak, Upravno vijeće Dječjeg vrtića Sušak, na sjednici održanoj dana 30. siječnja 2024. godine, donijelo je

**PRAVILNIK O IZMJENI I DOPUNI PRAVILNIKA O UPISU DJECE U**

**DJEČJI VRTIĆ SUŠAK**

Članak 1.

U Pravilniku o upisu djece u Dječji vrtić Sušak (KLASA: 021-20/23-01/01; URBROJ: 2170-1-24-02-23-1) od 22. ožujka 2023. godine (u daljnjem tekstu: Pravilnik) članak 8. mijenja se i glasi:

„Roditelj djeteta koje je upisano u prethodnoj pedagoškoj godini (u daljnjem tekstu: roditelj-korisnik usluga) dužan je predati Zahtjev za nastavak korištenja usluga (u daljnjem tekstu: Zahtjev) za svaku sljedeću pedagošku godinu u kojoj će u kontinuitetu nastaviti koristiti usluge Ustanove.

Obrazac Zahtjeva izdaje Ustanova.

Način, vrijeme i rok podnošenja Zahtjeva utvrđuje ravnatelj Ustanove te se objavljuje putem mrežnih stranica i oglasnih ploča Ustanove.

Roditelj je dužan u utvrđenom roku predati Zahtjev.

Zahtjevi zaprimljeni nakon roka neće se razmatrati.

Roditelj-korisnik usluga dužan je podmiriti dugovanja Ustanovi u trenutku predaje Zahtjeva.

Po isteku roka za predaju zahtjeva, Povjerenstvo objavljuje raspored djece koja nastavljaju s korištenjem usluga abecednim redom, razvrstane po PPO-ima, programima i odgojno-obrazovnim skupinama.

Raspored djece iz prethodnog stavka podložan je promjenama ovisno o potrebama organiziranja odgojno-obrazovnih skupina u novoj pedagoškoj godini.“

Članak 2.

U članku 35. iza stavka 2. dodaje se novi stavak 3. koji glasi:

„Ukoliko za to postoje uvjeti, premještaj se može odobriti i djetetu upisanom u drugu predškolsku ustanovu čiji je osnivač Grad Rijeka, u rokovima i na način iz članka 8. ovoga Pravilnika.“

Članak 3.

Ovaj Pravilnik o izmjeni i dopuni Pravilnika o upisu djece u Dječji vrtić Sušak stupa na snagu dan nakon objave na oglasnoj ploči Ustanove.

KLASA: 007-02/24-01/01

URBROJ: 2170-1-24-02-24-1

Predsjednica Upravnog vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
 Tanija Čaušević

Utvrđuje se da je ovaj Pravilnik objavljen na oglasnoj ploči dana 30. siječnja 2024. godine, a stupio na snagu dana 31. siječnja 2024. godine.

Ravnateljica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vlatka Miletić